rejauldu/bengali-wikipedia huggingface dataset:
মহিউদ্দিন মাহদী, যিনি ঝুনঝুনি শাহ বা ঝুনঝুনি বাবা নামে পরিচিত, হলেন বাংলাদেশের রাজশাহী তথা প্রাচীন বরেন্দ্র অঞ্চলের একজন সুফি সাধক এবং ইসলাম প্রচারক। তিনি সপ্তদশ শতকে এই অঞ্চলে ইসলাম প্রচার করেছিলেন। নবাব আলীবর্দী খান তার সমাধিসৌধ নির্মাণ করেন।  বংশ পরম্পরা ও প্রাথমিক জীবন মহিউদ্দিন মাহদী বা ঝুনঝুনি শাহ হজরত আব্দুল কাদির জিলানি তথা হজরত আলির বংশধর ছিলেন। পঞ্চদশ শতাব্দীতে হজরত আব্দুল কাদির জিলানির বংশের একজন ইসলাম প্রচারক হজরত শাহ নুর রাজশাহী অঞ্চলে ইসলাম প্রচার করতে এসেছিলেন। মহিউদ্দিন মাহদী ছিলেন তারই চতুর্থ প্রজন্মের সন্তান।  তার প্রাথমিক জীবন সম্পর্কে খুব বেশি জানা যায় না। তবে ধারণা করা হয় তিনি রাজশাহীতেই জন্মগ্রহণ করেছিলেন। ছোটবেলা থেকে তিনি ধর্মীয় শিক্ষা গ্রহণ করেন।  সুফি জীবন গ্রহণ শিক্ষা জীবন শেষ করে কর্মজীবনে প্রবেশের চেয়ে তিনি ধর্মীয় আচার পালন এবং প্রার্থনায় বেশি আগ্রহী হয়ে উঠেন। সাংসারিক জীবনকে পাশ কাটিয়ে দিন রাত হজরত শাহ মখদুম রূপোশের দরগায় ইবাদত-বন্দেগি করা শুরু করেন। কিংবদন্তী অনুসারে, তিনি একাদিক্রমে ছয় বছর এভাবে কাটান। এই সময়ের মধ্যে তিনি খুব কমই বাইরে বের হতেন। পরিচিত জনরা তার জন্য খাবার এনে দিলে সামান্য গ্রহণ করতেন। তার পছন্দের খাবার ছিলো দুধ ও বিভিন্ন রকমের ফল।  হঠাৎ একদিন তিনি স্বপ্ন দেখেন, হজরত শাহ মখদুম রূপোশ তাকে বলছেন,  এরপর তিনি ভ্রমণ ও ইসলাম প্রচারে বেরিয়ে পড়লেন।  ইসলাম প্রচার তিনি বরেন্দ্রভূমির পথে পথে ভ্রমণ করতে শুরু করলেন। সাধারণত তিনি কারো সাথে কথা বলতেন না। আপন মনে গুনগুন করে কিছু বলতেন অবিরাম, কিন্তু কেউ তা বুঝতে পারতো না। তার জীবনী লেখক মোহাম্মদ জোহরুল ইসলাম বর্ণনা করেছেন, অধিকাংশ সময় তিনি উল্টাপাল্টা, বিপরীতধর্মী, আবোল-তাবোল কথা বলে যেতেন।  উত্তরবঙ্গের বিভিন্ন স্থান পরিভ্রমণ শেষ করে তিনি রাজশাহী শহর থেকে প্রায় ২০ মাইল পশ্চিমে গোদাগাড়ী থানার সন্নিকটে একটি জঙ্গলাকীর্ণ স্থানে আস্তানা তৈরি করে ইবাদত শুরু করেন। চলাচলের সময় তার হাতে একটা লাঠি থাকতো। লাঠির মাথায় ছোট ছোট ঘন্টা বাঁধা থাকতো। তিনি যখন হাটতেন, তখন ঝুন ঝুন শব্দ হতো। এখান থেকে লোকজন তাকে ঝুনঝুনি শাহ বা ঝুনঝুনি বাবা নামে ডাকা শুরু করে। কালের বিবর্তনে তার মূল নাম প্রায় হারিয়ে যেতে বসেছে।  মৃত্যু ১০৭৬ হিজরি তথা ১৬৭৬ খ্রিস্টাব্দে হজরত মহিউদ্দিন মাহদী মৃত্যুবরণ করেন। প্রতি বছর মাঘ মাসের শেষ বৃহস্পতিবার ও শুক্রবার তার মৃত্যুবার্ষিকী পালিত হয়। বাংলার নবাব আলীবর্দি খান শিকার এবং ভ্রমণের উদ্দেশ্যে গোদাগাড়ী অঞ্চলে এসে এই মহান সুফির জীবন ও কর্ম সম্পর্কে জেনে বিস্মিত হোন। পরবর্তীতে তার অর্থায়নে গম্বুজসহ বিশাল সমাধিসৌধ নির্মাণ করা হয়।  তথ্যসূত্র  বিষয়শ্রেণী:সুফি বিষয়শ্রেণী:সুফিবাদ বিষয়শ্রেণী:আরব বংশোদ্ভূত ভারতীয় ব্যক্তি বিষয়শ্রেণী:বাগদাদের ব্যক্তি বিষয়শ্রেণী:বাংলাদেশী সুফি সাধক বিষয়শ্রেণী:ইরাকি বংশোদ্ভূত ভারতীয় ব্যক্তি বিষয়শ্রেণী:মুসলিম ধর্মতত্ত্ববিদ বিষয়শ্রেণী:রাজশাহী জেলার ব্যক্তি
এএসএম রকিবুল হাসান (জন্ম: ১৯৫৩ - ) বাংলাদেশের এক কৃতি ক্রিকেট খেলোয়াড়। পাকিস্তান আমলে তার খেলোয়াড়ী জীবন শুরু। ওপেনিং ব্যাটার হিসেবে প্রচুর সফলতা অর্জন করেন।: Rafiqul Ameer."Looking Back: Bangladesh Cricket in the 80's". Retrieved on 2008-07-08. এক সময় পাকিস্তান টেস্ট দলে তার অন্তর্ভুক্তির সমূহ সম্ভাবনা ছিল। অনেকের মতে পূর্ব পাকিস্তানি ও বাঙালি বিধায় তাকে সেই সুযোগ দেওয়া হয়নি। ১৯৬৯-৭০ মৌসুমে ঢাকায় অনুষ্ঠিত পাকিস্তান-নিউজিল্যান্ড টেস্ট সিরিজে দ্বাদশ খেলোয়াড় হিসেবে পূর্ব পাকিস্তানের রকিবুল হাসান সুযোগ পান। বাংলাদেশ সৃষ্টির পর দীর্ঘদিন জাতীয় দলের ওপেনার হিসেবে দায়িত্ব পালন করেন। তিনি ২০২৩ সালে স্বাধীনতা পুরস্কার প্রাপ্ত ব্যক্তি।   তথ্যসূত্র    বহিঃসংযোগ    ::: Star Weekend Magazine :::  Raqibul Hasan  Meet the only Bengali to have played for Pakistan  Former captains praise brave new generation  BanglaCricket: A Legendary Cricketer  BanglaCricket : Rebuilding Broken Dreams  বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী ক্রিকেটার বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:গোপালগঞ্জ জেলার ব্যক্তি বিষয়শ্রেণী:বাংলাদেশ জাতীয় ক্রিকেট দলের অধিনায়ক বিষয়শ্রেণী:ঢাকা থেকে আগত ক্রিকেটার বিষয়শ্রেণী:পূর্ব পাকিস্তানি ক্রিকেটার বিষয়শ্রেণী:ঢাকা বিশ্ববিদ্যালয়ের ক্রিকেটার বিষয়শ্রেণী:উইকেট-রক্ষক বিষয়শ্রেণী:সেন্ট গ্রেগরী হাই স্কুল অ্যান্ড কলেজের প্রাক্তন শিক্ষার্থী বিষয়শ্রেণী:ক্রীড়ায় স্বাধীনতা পুরস্কার বিজয়ী বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:২০শ শতাব্দীর পাকিস্তানি পুরুষ ক্রীড়াবিদ বিষয়শ্রেণী:স্বাধীনতা পুরস্কার বিজয়ী
প্রফুল্ল ঘোষ (জন্ম: ১৯০০ - মৃত্যু: ৫ এপ্রিল ১৯৮০) একজন বিখ্যাত বাঙালি সাঁতারু এবং সার্কাস কলাকুশলী ।  প্রফুল্ল ঘোষ বিখ্যাত জিমন্যাস্ট প্রিয় বসুর কাছে জিমন্যাস্টিক শিখেছিলেন এবং বোসেজ সার্কাসের সদস্য হয়ে নানারকমের খেলা দেখাতেন । ১৯২৩ খ্রিষ্টাব্দে তিনি বাংলার সাঁতার প্রতিযোগিতায় ফ্রি স্টাইলের পাঁচটি বিভাগেই প্রথম স্থান লাভ করেছিলেন । ১৯২৭ খ্রিষ্টাব্দে কলকাতা কলেজ স্কোয়ারে নিখিল ভারত সাঁতার প্রতিযোগিতায় ৫০ মিটারে প্রথম স্থান অধিকার করেছিলেন । এই বছরই বোম্বের (বর্তমান মুম্বাই) ভিক্টোরিয়া সুইমিং ক্লাবের কোচ নিযুক্ত হওয়ায় তিনি অপেশাদের প্রতিযোগিতায় অংশগ্রহণের সুযোগ হারান । ১৯৩০ খ্রিষ্টাব্দে বোম্বের চৌপাটিতে ভিক্টোরিয়া সার্কাসে যোগ দিয়ে নানারকম খেলা দেখাতেন । সেখানে তিনি ফায়ার-ড্রাইভিং নামক একটি আকর্ষনীয় খেলা দেখাতেন । ১৯৩২ খ্রিষ্টাব্দে তিনি রেঙ্গুনের রয়্যাল লেকে ৭৯ ঘণ্টা ২৪ মিনিট একটানা সাঁতার কেটেছিলেন । ১৯৩৪ খ্রিষ্টাব্দে কলকাতার হেদোয় (বর্তমান নাম আজাদ হিন্দ বাগ) একটি প্রতিযোগিতায় তৎকালীন ভারত চ্যাম্পিয়ন রাজারাম সাহুকে পরাজিত করেছিলেন । সংসদ বাঙালি চরিতাভিধান - প্রথম খণ্ড - সাহিত্য সংসদ ISBN 81-85626-65-0   তথ্যসূত্র   বিষয়শ্রেণী:বাঙালি ক্রীড়াবিদ বিষয়শ্রেণী:বাঙালি সাঁতারু
দুর্গা মুর্মু একজন ভারতীয় রাজনীতিবিদ। তিনি ভারতীয় জনতা পার্টির সদস্য হিসাবে ফাঁসিদেওয়া থেকে পশ্চিমবঙ্গ বিধানসভায় নির্বাচিত হন। তিনি ২০২১ সালের পশ্চিমবঙ্গ বিধানসভা নির্বাচনে অল ইন্ডিয়া তৃণমূল কংগ্রেসের ছোটন কিস্কুকে ২৭,৭১১ ভোটে পরাজিত করেছিলেন।   তথ্যসূত্র   বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:দার্জিলিং জেলার ব্যক্তি বিষয়শ্রেণী:পশ্চিমবঙ্গ বিধানসভার নারী সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
দ্য নিউ লাইফের ফেলোশিপ ছিল ১৯ শতকে একটি ব্রিটিশ সংস্থা, যা একটি স্প্লিন্টার গ্রুপ, ফ্যাবিয়ান সোসাইটির জন্য সবচেয়ে বিখ্যাত।  এটি ১৮৮৩ সালে স্কটিশ বুদ্ধিজীবী টমাস ডেভিডসন দ্বারা প্রতিষ্ঠিত হয়েছিল। ফেলোশিপের সদস্যদের মধ্যে ছিলেন কবি এডওয়ার্ড কার্পেন্টার, প্রাণী অধিকার কর্মী হেনরি স্টিফেনস সল্ট, George Hendrick, Henry Salt: Humanitarian Reformer and Man of Letters, University of Illinois Press, pg. 47 (1977). যৌনতাত্ত্বিক হ্যাভলক এলিস, নারীবাদী এডিথ লিস (যিনি পরে এলিসকে বিয়ে করেছিলেন), ঔপন্যাসিক অলিভ শ্রেইনার Jeffrey Weeks, Making Sexual History, Wiley-Blackwell, pg. 20, (2000). এবং ভবিষ্যতের ফ্যাবিয়ান সেক্রেটারি এডওয়ার্ড আর পিস । যুক্তরাজ্যের ভবিষ্যত প্রধানমন্ত্রী রামসে ম্যাকডোনাল্ড সংক্ষেপে সদস্য ছিলেন। ম্যাকডোনাল্ডের মতে, ফেলোশিপের প্রধান প্রভাব ছিল হেনরি ডেভিড থোরো এবং রাল্ফ ওয়াল্ডো এমারসন।MacDonald quoted on pg. XV of Henry S. Salt's Life of Thoreau, University of Illinois Press, (2000). ফেলোশিপ সিড-টাইম নামে একটি জার্নাল প্রকাশ করেছে।  এর উদ্দেশ্য ছিল "সকলের মধ্যে একটি নিখুঁত চরিত্রের চাষ।" তারা অন্যদের অনুসরণ করার জন্য পরিষ্কার সরলীকৃত জীবনযাপনের উদাহরণ স্থাপন করে সমাজকে পরিবর্তন করতে চেয়েছিল। ফেলোশিপের অনেক সদস্য লিও টলস্টয়ের ধারণার প্রভাবে শান্তিবাদ, নিরামিষবাদ এবং সরল জীবনযাপনের পক্ষে ছিলেন।Colin Spencer, The Heretic's Feast:A History of Vegetarianism, Fourth Estate, pg. 283 (1996). কিন্তু যখন কিছু সদস্য সমাজের রূপান্তরকে সাহায্য করার জন্য রাজনৈতিকভাবে জড়িত হতে চেয়েছিলেন, তখন সিদ্ধান্ত নেওয়া হয়েছিল যে একটি পৃথক সমাজ, ফ্যাবিয়ান সোসাইটিও স্থাপন করা হবে। সকল সদস্য উভয় সমিতিতে যোগদানের জন্য স্বাধীন ছিল। ১৮৯৮ সালে নিউ লাইফের ফেলোশিপ ভেঙে দেওয়া হয়।  সদস্য না হলেও প্যাট্রিক গেডেস সংগঠনের কিছু ধারণা দ্বারা প্রভাবিত ছিলেন।Tom Steel, Elisee Reclus and Patrick Geddes: Geographies of the Mind   তথ্যসূত্র   বিষয়শ্রেণী:ফ্যাবিয়ান সোসাইটি বিষয়শ্রেণী:সরল জীবনযাপন
মুন্সী রইসউদ্দিন (১৯০১-১৯৭৩) ছিলেন একজন বাংলাদেশি সঙ্গীতজ্ঞ ও সঙ্গীতশিল্পী। ১৯৮৬ সালে সঙ্গীতে তাঁর অবদানের স্বীকৃতি স্বরূপ বাংলাদেশ সরকার তাঁকে একুশে পদক ভূষিত করে।   প্রাথমিক জীবন  শৈশব থেকেই রইসউদ্দিনের মধ্যে সঙ্গীত-প্রতিভার বিকাশ পরিলক্ষিত হয়। তিনি ছিলেন সুকণ্ঠের অধিকারী। ফুফাতো ভাই শামসুল হকের নিকট তাঁর প্রথম সঙ্গীতশিক্ষা শুরু হয়। ম্যাট্রিক পাস করার পর ১৭ বছর বয়সে তিনি চাকরির উদ্দেশ্যে  কলকাতা যান। সেখানে কিছুদিন চাকরি করেন এবং প্রসিদ্ধ সঙ্গীতজ্ঞ রাসবিহারী মল্লিকের নিকট ১২ বছর ধ্রুপদ ও খেয়ালে শিক্ষালাভ করেন। তারপর প্রখ্যাত সঙ্গীতবিদ গিরিজাশঙ্কর চক্রবর্তী পরিচালিত সঙ্গীতকলা ভবনে ভর্তি হয়ে উচ্চাঙ্গসঙ্গীতে সার্টিফিকেট লাভ করেন। তিনি লক্ষ্ণৌর সঙ্গীতবিশারদ শরজিৎ কাঞ্জিলালের নিকটও কিছুকাল  সঙ্গীত শেখেন।   কর্মজীবন   ১৯৩৮ সালে রইসউদ্দিন প্রথম কলকাতা বেতারে সঙ্গীত পরিবেশনের সুযোগ লাভ করেন। ১৯৪৭ সালে দেশভাগের পর তিনি ঢাকা বেতারে শিল্পী হিসেবে যোগদান করেন এবং নারায়ণগঞ্জে স্থায়িভাবে বসবাস শুরু করেন। তাঁরই উদ্যোগে নারায়ণগঞ্জে ‘প্রবেশিকা সঙ্গীত বিদ্যালয়’ প্রতিষ্ঠিত হয় এবং তিনি তার অধ্যক্ষপদে বৃত হন। ১৯৫৫ সাল থেকে রইসউদ্দিন ঢাকার  বুলবুল ললিতকলা একাডেমীর সহঅধ্যক্ষ এবং ১৯৬৪ সালে অধ্যক্ষের পদ অলঙ্কৃত করেন। এ অঞ্চলে সঙ্গীতের প্রসারকল্পে তিনি বিভিন্ন স্থানে সঙ্গীত বিদ্যালয় প্রতিষ্ঠা করেন।  শাস্ত্রীয় সঙ্গীতের প্রসার, সঙ্গীত সম্পর্কে জনগণের উৎসাহ সৃষ্টি এবং নতুন নতুন ছাত্র তৈরি করা ছিল রইসউদ্দিনের জীবনের লক্ষ্য। বিভাগোত্তর পূর্ব বাংলায় সঙ্গীত বিষয় শিক্ষাপাঠক্রমের অন্তর্ভুক্ত হলে তিনি সঙ্গীত বিষয়ে অনেক পাঠ্যপুস্তক রচনা করেন। গ্রন্থ রচনার পাশাপাশি তিনি বহু নতুন রাগরাগিণীও সৃষ্টি করেন। এভাবে তিনি সঙ্গীতের প্রসার ও উন্নতির ক্ষেত্রে গুরুত্বপূর্ণ অবদান রাখেন।  ম্যাট্রিক পাশ করার পর রইসউদ্দিন চাকরির জন্য কলকাতা যান। সেখান তিনি চাকরি করেন এবং পাশাপাশি প্রখ্যাত সঙ্গীতজ্ঞ রাসবিহারী মল্লিকের নিকট ১২ বছর ধ্রুপদ ও খেয়ালে শিক্ষা নেন। ১৯৩৮ সালে তিনি প্রথম কলকাতা বেতারে সঙ্গীত পরিবেশনের সুযোগ পেয়েছিলেন।  ১৯৪৭ সালে রইসউদ্দিন ঢাকা বেতারে কাজ শুরু করেন। তিনি নারায়ণগঞ্জের প্রবেশিকা সঙ্গীত বিদ্যালয় প্রতিষ্ঠা করেন। ১৯৫৫ সালে তিনি বুলবুল ললিতকলা একাডেমীর সহ-অধ্যক্ষ এবং ১৯৬৪ সালে অধ্যক্ষ হন।   ব্যক্তিগত জীবন  মুন্সী রইসউদ্দিন ছিলেন বিশিষ্ট সঙ্গীতজ্ঞ এবং ব্যান্ড আর্ক ও চাইমের প্রতিষ্ঠাতা আশিকুজ্জামান টুলুর পিতা।   গ্রন্থরাজি   সরল সঙ্গীত সার-সংগ্রহ  ছোটদের সারেগামা  অভিনব শতরাগ  সঙ্গীত পরিচয়  রাগ লহরী  গীত লহরী   পুরস্কার ও সম্মাননা  সঙ্গীতে তাঁর গবেষণা জন্য তিনি আদমজী সাহিত্য পুরস্কার পান। ১৯৮৬ সালে বাংলাদেশ সরকার তাঁকে মরণোত্তর একুশে পদক প্রদান করে।  তথ্যসূত্র  বিষয়শ্রেণী:১৯০১-এ জন্ম বিষয়শ্রেণী:১৯৭৩-এ মৃত্যু বিষয়শ্রেণী:বাংলাদেশী পুরুষ সঙ্গীতজ্ঞ বিষয়শ্রেণী:শিল্পকলায় একুশে পদক বিজয়ী বিষয়শ্রেণী:আদমজী সাহিত্য পুরস্কার প্রাপক বিষয়শ্রেণী:মাগুরা জেলার ব্যক্তি বিষয়শ্রেণী:বাংলাদেশী পুরুষ লেখক বিষয়শ্রেণী:বাঙালি লেখক বিষয়শ্রেণী:২০শ শতাব্দীর পুরুষ সঙ্গীতজ্ঞ
তুরাই মুজারাবানি (জন্ম ২৭ মার্চ,১৯৮৭) একজন জিম্বাবুইয়ান ক্রিকেটার। তিনি ২০১৫ সালের ১৭ জুলাই জিম্বাবুয়ে ক্রিকেট দলের হয়ে ভারতের বিরুদ্ধে প্রথম টোয়েন্টি টোয়েন্টি আন্তর্জাতিক ম্যাচ খেলেন। ২০১৫ সালের ১৩ অক্টোবর তিনি আয়ারল্যান্ডের বিপক্ষে একদিনের আন্তর্জাতিক ক্রিকেট ম্যাচে ডেবিউ করেন। ২০১৬ সালের জুলাই মাসে তাকে জিম্বাবুয়ে জাতীয় ক্রিকেট দলে সুযোগ দেওয়া হয় কিন্তু তিনি খেলেননি।    তথ্যসূত্র    বহিঃসংযোগ     বিষয়শ্রেণী:১৯৮৭ এ জন্ম বিষয়শ্রেণী:জীবিত ব্যক্তি বিষয়শ্রেণী:জিম্বাবুইয়ান ক্রিকেটার বিষয়শ্রেণী:জিম্বাবুয়ে একদিনের আন্তর্জাতিক ক্রিকেটার বিষয়শ্রেণী:জিম্বাবুয়ে টোয়েন্টি২০ আন্তর্জাতিক ক্রিকেটার বিষয়শ্রেণী:১৯৮৭-এ জন্ম বিষয়শ্রেণী:জিম্বাবুয়ীয় ক্রিকেটার বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার বিষয়শ্রেণী:জিম্বাবুয়ের টুয়েন্টি২০ আন্তর্জাতিক ক্রিকেটার
থাম্ব|300px|ইউটিসি - ২০১০: নীল (জানুয়ারি), কমলা (জুলাই), হলুদ (সারাবছর), নীলবর্ণ-সামুদ্রিক এলাকা  ইউটিসি±০০:০০ হল নিম্নলিখিত সময়:  স্থানাংকিত আন্তর্জাতিক সময় (বিশ্বের নাগরিক সময়ের ভিত্তি)  গ্রীনউইচ মান সময়  পশ্চিম ইউরোপীয় সময় (পর্তুগাল, যুক্তরাজ্য এবং আয়ারল্যান্ড)  অ্যাজোরেস গ্রীষ্মকালীন সময়  পূর্ব গ্রীনল্যান্ড গ্রীষ্মকালীন সময়  পশ্চিম সাহারা মান সময়  জুলু সময় অঞ্চল   মান সময় হিসাবে (উত্তর গোলার্ধে শীতকাল)    ইউরোপ     ফারো দ্বীপপুঞ্জ         আটলান্টিক দ্বীপসমূহ     কানারি দ্বীপপুঞ্জ   দিবালোক সংরক্ষণ সময় হিসাবে (উত্তর গোলার্ধে গ্রীষ্মকাল)     ইত্তাক্কোর্তুরমিট এর কাছাকাছি একটি পূর্বাঞ্চল    আজোরেস   মান সময় হিসাবে (সারা বছর)   পশ্চিম আফ্রিকা                                আটলান্টিক দ্বীপসমূহ     ডেনমার্কশাভন এবং পার্শ্ববর্তী এলাকা      সেন্ট হেলেনা, অ্যাসেনশোন দ্বীপ এবং ত্রিস্টান দা কুনহা (ইউকে তে)   তথ্যসূত্র   বিষয়শ্রেণী:ইউটিসি অফসেট বিষয়শ্রেণী:সময় অঞ্চল
হাফিজুর রহমান প্রামাণিক বাংলাদেশের গাইবান্ধা জেলার একজন রাজনীতিবিদ। তিনি বাংলাদেশের একজন নির্বাচিত সংসদ সদস্য হিসেবেও দায়ীত্ব পালন করেন। তিনি জাতীয় পার্টি ’র একজন রাজনৈতিক নেতা।  প্রাথমিক জীবন হাফিজুর রহমান বাংলাদেশের গাইবান্ধা জেলায় জন্মগ্রহণ করেন।  রাজনৈতিক জীবন হাফিজুর রহমান বাংলাদেশের সাধারণ নির্বাচন এর মাধ্যমে পঞ্চম জাতীয় সংসদ নির্বাচন এর নির্বাচিত সংসদ সদস্য হিসেবে গাইবান্ধা থেকে জাতীয় সংসদ নির্বাচন এর নির্বাচনি এলাকা গাইবান্ধা-১ থেকে নির্বাচিত হন। এর আগেও তিনি ১৯৮৬ সালের নির্বাচনে একই আসন থেকে বিজয়ী হন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:গাইবান্ধা জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য
ইরম শর্মিলা চানু ১৯৭২ সনের ১৪ মার্চ মণিপুরে জন্মগ্রহণ করেন৷ তাকে মণিপুরের লৌহমানবী "Iron Lady of Manipur" বলা হয়।  তিনি ২০০০ সনের ২ নভেম্বরের পর থেকে মণিপুরে সৈন্য বাহিনীর বিশেষ ক্ষমতা আইন, ১৯৫৮ (Armed Forces (Special Powers) Act, 1958 (AFSPA)) বাতিল করার জন্য অনশন করছেন৷ তার মতে মণিপুর এবং উত্তর-পূর্ব ভারতে এটিই হিংসার মূল কারণ। বর্তমানে অনশনের দশ বছর অতিক্রম করা শর্মিলাকে পৃথিবীর সবচেয়ে দীর্ঘ সময় অনশন করা নারী হিসেবে ধরা হচ্ছে।   অনশনের বিষয়ে  ২০০০ সনের ২ নভেম্বর মণিপুরের ইম্ফল উপত্যকার মালমে ভারতের অন্যতম প্যারামিলিটারী বাহিনী দশজন মণিপুরী ভারতীয় নাগরিককে হত্যা করে। এই ঘটনাটিকে পাচলৈ "মালম গণহত্যা" বলে উল্লেখ করা হয়।Malom Massacre পাচদিনার স্থানীয় খবরের কাগজে ফটোসহ এই ঘটনার খবর ছাপা হয়। সেসব মৃতদের ভিতরে ৬২ বছর বয়সী বৃদ্ধা লেইচাংবাম ইবেতমি এবং ১৯৮৮ সনের রাষ্ট্রীয় শিশুর সাহসীকতার বটা বিজয়ী ১৮ বছরের ছিনাম চন্দ্রমণিও ছিলো।  এই ঘটনার প্রতিবাদে তখনকার চতুর্থ শ্রেণির কর্মচারীর ২৮ বছর বয়সী মেয়ে শর্মিলা, অনশন আরম্ভ করেন। তার ভাই ইরম সিংহজিৎ সিঙর মতে "২ নভেম্বর ২০০২ তাৰিখ ছিলো বৃহস্পতিবার। শর্মিলা সকালের পরে বৃহস্পতিবারে ব্রত রেখেছিলো। তাঁর সেই "ব্রত"কে অব্যাহত রাখবে বলে স্থির করেছিলো"। ৪ নভেম্বর তারিখে অনশন আরম্ভের তারিখ হিসাবে গণনায় ধৰা হয়: ৩ তারিখ শুক্রবারে পেষ্ট্ৰী এবং মিঠাই দিয়ে নৈশভোজন শেষ করে শর্মিলা অনশন আরম্ভ করেন এবং অনুমতি সংগ্রহের কথা স্থানবিশেষে উল্লেখ কৰা হয়।   ভারত সরকারের উপরে শর্মিলার মুখ্য দাবী হচ্ছে AFSPA উঠাই নেয়া। এই আইনে সৈন্যবাহিনীকে সন্ত্রাসবাদী হবার সন্দেহে যেকোনো ভারতীয় নাগরিককে আটক করবার অধিকার প্রদান করা হয়েছে। বিরোধীপক্ষ এবং মানবাধিকার গোষ্ঠীসমূহের মতে এই আইনে নির্দোষ নাগরিককে অত্যাচাৰ, অপহরণ (forced disappearance) এবং গুপ্তহত্যা (extrajudicial execution) বৈধ করবার সুবিধা করে দিয়েছে।  অনশন আরম্ভ করবার তিনদিন পরে ভারতীয় দণ্ডবিধি আইন'র (:en:Indian panel code) ৩০ ধারায় "আত্মহত্যার চেষ্টা"র অভিযোগে শর্মিলাকে গ্রেপ্তার করে পুলিসি হেফাজতে প্রেরণ করে।  তার স্বাস্থ্যের দ্রুত অবনতি ঘটার পরিপ্রেক্ষিতে জোর করে নাকের মাধ্যমে খাবার গ্রহণে :en:nasogastric intubation বাধ্য করা হয়। তার পর প্রায়ই ইরম শর্মিলাকে নিয়মিতভাবে ভারতীয় দণ্ডবিধি আইন-এর ৩০৯ ধারার অধীনে প্রায় আটক করা হয়েছে এবং এখন পর্যন্ত আটক আছে। ৩০৯ ধারা মতে আত্মহত্যা পরায়ণ ব্যক্তিকে এক বছর পর্যন্ত জেল, বা জরিমানা উভয় দণ্ড প্রদান করা যাবে।Section 309 in The Indian Penal Code, 1860   তথ্যসূত্র   বিষয়শ্রেণী:১৯৭২-এ জন্ম বিষয়শ্রেণী:ভারতীয় সাংবাদিক বিষয়শ্রেণী:ভারতীয় নাগরিক অধিকার কর্মী বিষয়শ্রেণী:ভারতীয় নারী সক্রিয়কর্মী বিষয়শ্রেণী:জীবিত ব্যক্তি বিষয়শ্রেণী:মৈতৈ ব্যক্তি বিষয়শ্রেণী:অহিংসা আন্দোলনকারী বিষয়শ্রেণী:ভারতে রাজনৈতিক দমন বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:অনশনকারী প্রতিবাদী বিষয়শ্রেণী:রাজনীতিতে ভারতীয় নারী বিষয়শ্রেণী:২১শ শতাব্দীর ভারতীয় কবি বিষয়শ্রেণী:ভারতীয় কর্মী সাংবাদিক বিষয়শ্রেণী:ভারতীয় সক্রিয়কর্মী বিষয়শ্রেণী:ভারতীয় নারী সাংবাদিক বিষয়শ্রেণী:২১শ শতাব্দীর ভারতীয় সাংবাদিক বিষয়শ্রেণী:ভারতীয় বন্দী ও আটক বিষয়শ্রেণী:ইম্ফলের ব্যক্তি বিষয়শ্রেণী:মণিপুরের লেখিকা
রাজাগঞ্জ সিলেট জেলার অন্তর্গত কানাইঘাট উপজেলার একটি ইউনিয়ন।   আয়তন  ১০,৮৮৫ একর বা ৫৫ বর্গ কি.মি.।   জনসংখ্যা  মোট জনসংখ্যা ৪৫,০৫১ জন। পুরুষ- ২০৯৩০ জন, মহিলা- ২৪,১২১ জন। ১৭৮৪৫ জন।   অবস্থান ও সীমানা  কানাইঘাট উপজেলা হতে দুরত্ব  সড়ক পথে ৩০ কি.মি.। পূর্বে ঝিঙ্গাবাড়ী(কানাইঘাট), পশ্চিমে বাঘা(গোলাপগঞ্জ), উত্তরে জৈন্তাপুর, দক্ষিণে সুরমা নদী (গোলাপগঞ্জ)।   শিক্ষা ব্যবস্থা  এ ইউনিয়নের শিক্ষার হার ৭০%।  শিক্ষা প্রতিষ্ঠান   প্রাথমিক বিদ্যালয়ের সংখ্যা:  সরকারী ৯টি, বেসরকারী ২ টি, কমিউনিটি ২টি।   নিম্ন মাধ্যমিক বিদ্যালয়ের সংখ্যা: ১টি।   মাধ্যমিক বিদ্যালয়ের সংখ্যা: বেসরকারী ২টি।  কলেজের সংখ্যা: বেসরকারী ১টি।          মাদ্রাসার সংখ্যা:   আলিয়া ০২টি, কওমী ১১টি।   উল্লেখযোগ্য শিক্ষাপ্রতিষ্ঠান  জামিয়া ইসলামিয়া দারুল হাদিস রাজাগঞ্জ ইউনিয়ন  জামেয়া ইসলামিয়া ইউসুফিয়া ফাজিল মাদ্রাসা  শিকদার ফাউন্ডেশন কলেজ  সুরমা উচ্চ বিদ্যালয়  বীরদল অগ্রগামী উচ্চ বিদ্যালয়   যোগাযোগ ব্যবস্থা  রাজাগঞ্জ ইউনিয়ন বুরহান উদ্দিন রোডের ঠিক পাশে রাজাগঞ্জ বাজারে অবস্থিত। রাজাগঞ্জ ইউনিয়নের গ্রাম্য রাস্তাগুলি এখনও বেশিরভাগ  কাঁচা ও ইট সলিং।   দর্শনীয় স্থান   কাঁঠালবাড়ি হাওর  রাজারবাড়ি টিলা  পাঁচপীরের মোকাম   উল্লেখযোগ্য ব্যক্তি    তথ্যসূত্র   বিষয়শ্রেণী:কানাইঘাট উপজেলার ইউনিয়ন
থাম্ব|কোয়ান্টাম হল প্রভাব কোয়ান্টাম হল অবস্থা () বলতে এক ধরনের অসংনম্য তরল অবস্থাকে বোঝায়। একটি দ্বিমাত্রিক ইলেকট্রন গ্যাসকে দুইটি ভিন্ন অর্ধপরিবাহীর মুখোমুখি পৃষ্ঠতলে নিম্ন তাপমাত্রায় একটি সবল চৌম্বক ক্ষেত্রের অধীনে স্থাপন করে এই অবস্থাতে পৌঁছানো যায়।    আবেলীয় কোয়ান্টাম হল অবস্থা (Abelian quantum Hall state) একটি বিশেষ ধরনের কোয়ান্টাম হল অবস্থা, যাতে দুই বা তার বেশি ধরনের অসংনম্য প্রবাহী থাকে। এর Filling factor হল , যেখানে p, q দ্বারা বিভাজ্য নয় এবং এর টপোগাণিতিক মাত্রাকে ঘুরন্ত ইলেকট্রনসমূহের কক্ষপথের ধাপের বিন্যাস দিয়ে বর্ণনা করা সম্ভব। একে একটি প্রতিসম মেট্রিক্স ও একটি চার্জ ভেক্টর (উভয়ের উপাদানগুলি পূর্ণ সংখ্যার) দিয়ে ব্যাখ্যা করা যায়।Magazine : বিজ্ঞান চিন্তা  বিষয়শ্রেণী:নিম্নতাপবিজ্ঞান বিষয়শ্রেণী:পদার্থবিজ্ঞান  বিষয়শ্রেণী:ঘনীভূত পদার্থের পদার্থবিজ্ঞান বিষয়শ্রেণী:১৯৮০-এ বিজ্ঞান
থাম্ব|ভারতের সংবিধানের প্রস্তাবনা। ভারতের মৌলিক অধিকার ভারতের প্রকৃত গণতান্ত্রিক শাসনব্যবস্থার অন্যতম প্রধান লক্ষ্য, সবরকম অর্থনৈতিক, সামাজিক ও রাজনৈতিক বৈষম্যের অবসান ঘটানো। ভারতের সংবিধানের প্রস্তাবনায় সমতার আদর্শ ঘোষিত হয়েছে। প্রস্তাবনায় সমমর্যাদা ও সমান সুযোগের নীতি স্বীকৃতি পেয়েছে। এই অধিকার অনুযায়ী ভারতের রাজ্যক্ষেত্রের মধ্যে কোন নাগরিকের আইনের দৃষ্টিতে সমতা অথবা আইনের দ্বারা সমানভাবে সংরক্ষিত হবার অধিকার অস্বীকার করবে না।  নাগরিক ও রাজনৈতিক অধিকার ভোগে সর্বজনের সুযোগ থাকবে।   ভারতের সংবিধানে তৃতীয় ভাগের ১২ থেকে ৩৫ অনুচ্ছেদের  মধ্যে মৌলিক অধিকার লিপিবদ্ধ রয়েছে। ভারতের নাগরিকদের মৌলিক অধিকার মোট ৬টি (১৯৭৮ সালে ৪৪ তম সংবিধান সংশোধনের মাধ্যমে সম্পত্তির অধিকার সংবিধানের মৌলিক অধিকারের অংশ থেকে  বাদ দেওয়া হয়েছে, এ অধিকার এখন বিধিবদ্ধ অধিকার হিসেবে রয়েছে)।  মৌলিক অধিকারসমূহ  সমতার অধিকার (অনুচ্ছেদ ১৪–১৮)  স্বাধীনতার অধিকার (অনুচ্ছেদ ১৯–২২)  শোষণের বিরুদ্ধে অধিকার (অনুচ্ছেদ ২৩–২৪)  ধর্মীয় স্বাধীনতার অধিকার (অনুচ্ছেদ ২৫–২৮)  কৃষ্টি ও শিক্ষা বিষয়ক অধিকার (অনুচ্ছেদ ২৯–৩০)  সাংবিধানিক প্রতিবিধানের অধিকার (অনুচ্ছেদ ৩২–৩৫) স্বাধীনতার অধিকারের ভিত্তি হিসেবে ভারতের সংবিধান প্রণেতারা মোট সাতটি অধিকার বর্ণনা করেছিলেন সেগুলি হল;  কথা বলার স্বাধীনতা এবং মত প্রকাশের অধিকার।  শান্তিপূর্ণ এবং নিরস্ত্রভাবে সমবেত হওয়ার অধিকার।  সংগঠন কিংবা সংঘ গঠনের অধিকার।  ভারতের ভূখণ্ডে অবাধে চলাফেরা করার অধিকার।  ভারতের ভূখণ্ডে যে কোন অংশে বসবাস করার অধিকার।  সম্পত্তি অর্জন, ভোগ এবং হস্তান্তরের অধিকার।  যেকোনো বৃত্তি, উপজীবিকা এবং ব্যবসা-বাণিজ্য করার অধিকার।বই উদ্ধৃতি= মনোরমা ইয়ারবুক | লেখক= | শিরোনাম=মৌলিক অধিকার| প্রকাশক= | আইএসবিএন= | বছর=২০২৩ | পাতা=৪৪৪    তথ্যসূত্র   বহিঃসংযোগ  ভারতের সংবিধান (দ্বিতীয় সংস্করণ), ১৯৮৭।  ভারতের সংবিধান (তৃতীয় সংস্করণ), ২০২২।  ০০৩ বিষয়শ্রেণী:জাতীয় মানবাধিকার দলিল বিষয়শ্রেণী:ভারতে মানবাধিকার
রাষ্ট্রীয় নাট্য বিদ্যালয় () বা ন্যাশনাল স্কুল অব ড্রামা (এনএসডি) হল ভারতের নতুন দিল্লিতে অবস্থিত একটি নাট্যতত্ত্ব প্রশিক্ষণের প্রতিষ্ঠান। এটি ভারত সরকারের সংস্কৃতি মন্ত্রণালয়ের অধীনস্থ স্বায়ত্তশাসিত প্রতিষ্ঠান। ১৯৫৯ সালে সঙ্গীত নাটক অকাদেমি কর্তৃক এটি প্রতিষ্ঠিত হয় এবং ১৯৭৫ সালে স্বাধীন বিদ্যালয় হিসেবে কার্যক্রম শুরু করে। ২০০৫ সালে এটি বিশ্ববিদ্যালয়ের মর্যাদা লাভের জন্য সুপারিশকৃত হলেও ২০১১ সালে এই প্রস্তাবনা বাতিল করা হয়।  ইতিহাস এই বিদ্যালয়ের উদ্ভব ঘটে ১৯৫৪ সালে একটি সম্মেলন থেকে, যেখানে নাট্যতত্ত্বের জন্য একটি কেন্দ্রীয় প্রতিষ্ঠানের ধারণা প্রদান করা হয়। এরপর ১৯৫৫ সালে একটি খসড়া প্রস্তুত করা হয় এবং সঙ্গীত নাটক অকাদেমি, যার সভাপতি ছিলেন জওহরলাল নেহরু, এই প্রতিষ্ঠানের পরিকল্পনা শুরু করেন। ইতোমধ্যে, দিল্লিতে ভারতীয় নাট্য সংঘ (বিএনএস) ইউনেস্কোর সহযোগিতায় স্বাধীনভাবে ১৯৫৮ সালের ২০শে জানুয়ারি এশিয়ান থিয়েটার ইনস্টিটিউট (এটিআই) প্রতিষ্ঠা করে। ১৯৫৮ সালের জুলাই মাসে ভারত সরকারের রাষ্ট্রীয় সঙ্গীত, নৃত্য ও নাট্য অকাদেমি হিসেবে পরিচিত সঙ্গীত নাটক অকাদেমি এটিআইয়ের দায়িত্বভার গ্রহণ করে।  পরের বছর সরকার এটিকে নতুন প্রতিষ্ঠিত বিদ্যালয়ের সাথে একত্রিত করে এবং এর মধ্য দিয়েই ১৯৫৯ সালের এপ্রিলে সঙ্গীত নাটক অকাদেমির পৃষ্ঠপোষকতায় এনএসডি প্রতিষ্ঠিত হয়। শুরুতে বিদ্যালয়টি নিজামউদ্দিন ওয়েস্টে অবস্থিত ছিল এবং একে রাষ্ট্রীয় নাট্য বিদ্যালয় ও এশীয় থিয়েটার ইনস্টিটিউট বলে ডাকা হত। এর প্রথম ব্যাচ ১৯৬১ সালে পাশ করে।  তথ্যসূত্র  বহিঃসংযোগ   এনএসডি-এর দাপ্তরিক ওয়েবসাইট     বিষয়শ্রেণী:১৯৫৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৫৯-এ ভারতে প্রতিষ্ঠিত বিষয়শ্রেণী:ভারতের নাট্য বিদ্যালয় বিষয়শ্রেণী:দিল্লির বিশ্ববিদ্যালয় ও কলেজ বিষয়শ্রেণী:ভারতের নাট্যকলা
বাররা বাতিঘর () দক্ষিণ-পূর্ব মোজাম্বিকের একটি বাতিঘর। বাতিঘরটি ভারত মহাসাগরের উপকূলে, ইনহাম্বানে প্রদেশের পন্টা দা বাররা উপদ্বীপের বাররা বিচে অবস্থিত, যা ইনহাম্বানে থেকে ২৫ কিমি দূরে।  তিমি হাঙ্গর, সামুদ্রিক কচ্ছপ এবং মান্তা রে মাছ দেখার জন্য বাররা এবং টোফো এলাকাটি ডাইভারদের জন্য একটি বিশ্বব্যাপী জনপ্রিয় স্থান।   তথ্যসূত্র   বিষয়শ্রেণী:১৯০০-এ সম্পন্ন বাতিঘর বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:মোজাম্বিকের বাতিঘর
উইলিয়াম হল ম্যাসি জুনিয়র (; জন্ম: ১৩ মার্চ ১৯৫০) হলেন একজন মার্কিন অভিনেতা। তিনি অল্প-নির্মাণ ব্যয়ের, স্বাধীন চলচ্চিত্র ও কিছু মারপিটধর্মী চলচ্চিত্রে কাজ করেছেন। ম্যাসি নিজেকে "এক ধরনের মিডল আমেরিকান, শ্বেতাঙ্গ অ্যাংলো-স্যাক্সন প্রোটেস্ট্যান্টবাদী, লুথেরান... সাধারণ জনগণের একজন" বলে বর্ণনা করেন।গ্র্যাডি, পাম। "Making a Spectacle of Himself: William H. Macy reveals how donning a pair of glasses changes everything in his new drama, Focus"। রিল.কম।  ম্যাসি ফার্গো (১৯৯৬) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে অস্কারের মনোনয়ন লাভ করেন। তিনি ডোর টু ডোর টেলিভিশন ধারাবাহিকের জন্য শ্রেষ্ঠ মুখ্য অভিনেতা ও শ্রেষ্ঠ লেখনী বিভাগে দুটি প্রাইমটাইম এমি পুরস্কার অর্জন করেন ও আরও ১২টি এমি পুরস্কারের মনোনয়ন লাভ করেন। এছাড়া তিনি চারটি স্ক্রিন অ্যাক্টরস গিল্ড পুরস্কার অর্জন করেন এবং পাঁচটি গোল্ডেন গ্লোব পুরস্কারের মনোনয়ন লাভ করেন। তিনি ২০০৮ সালের অ্যানিমেটেড চলচ্চিত্র দ্য টেল অব ডেসপ্যারক্স-এ কণ্ঠ দেন এবং ২০১১ সালে শোটাইমের ব্রিটিশ টিভি ধারাবাহিক শেমলেস-এ ফ্র্যাঙ্ক গ্যালাঘার চরিত্রে অভিনয় করেন। তিনি ১৯৯৭ সালে অভিনেত্রী ফেলিসিটি হাফম্যানের সাথে বিবাহবন্ধনে আবদ্ধ হন।   তথ্যসূত্র    বহিঃসংযোগ      বিষয়শ্রেণী:১৯৫০-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:ফ্লোরিডার ব্যক্তি বিষয়শ্রেণী:মার্কিন ইউকুলেলে বাদক বিষয়শ্রেণী:মার্কিন কণ্ঠাভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মায়ামির অভিনেতা বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী বিষয়শ্রেণী:সীমিত ধারাবাহিক বা টিভি চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী বিষয়শ্রেণী:স্যাটেলাইট পুরস্কার বিজয়ী বিষয়শ্রেণী:ক্যালিফোর্নিয়ার ডেমোক্র্যাট